open-index/open-wikipedia-markdown huggingface dataset:
আরেকটি প্রেমের গল্প

**আরেকটি প্রেমের গল্প** ২০১০ সালের একটি ভারতীয় নাট্য চলচ্চিত্র। কৌশিক গঙ্গোপাধ্যায় পরিচালনা ও কাহিনী লিখেছেন। প্রধান চরিত্রে অভিনয় করেছেন ঋতুপর্ণ ঘোষ ও ইন্দ্রনীল সেনগুপ্ত। ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। যাত্রাশিল্পী চপল ভাদুড়ির ব্যক্তিজীবনের গল্পের অনুসরণে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র, যা ভারতের বাইরে ৬০তম বার্লিন চলচ্চিত্র উৎসবে প্রদর্শিত হয়।

## পটভূমি
বাংলা যাত্রা শিল্পের সূচনালগ্নে মেয়েরা যখন অভিনয় শুরু করেনি তখন পুরুষেরা মেয়েদের সাজে অভিনয় করতেন। নারী চরিত্রে অভিনয় করা বিখ্যাত বাঙালি যাত্রা শিল্পী চপল ভাদুড়ির ব্যক্তি জীবনের উপর একটি ডকুমেন্টারি নির্মাণের উদ্দেশ্যে সমকামী পরিচালক অভিরূপ সেন তার উভকামী বয়ফ্রেন্ড বাসুকে সাথে নিয়ে কলকাতায় আসেন। এক পর্যায়ে স্থানীয় জনতার বাধার মুখে বীরভুমের হেতেমপুর নামক স্থানে ফরাসী প্রবাসী উদয়ের বাড়িতে বাকী অংশের শুটিং সম্পন্ন হয়। চপল ভাদুড়ীর গল্পের পাশাপাশি অভিরূপ সেনের ব্যক্তিজীবনের গল্প সমান্ত্রালে বয়ে চলে। এক পর্যায়ে বাসুর স্ত্রী মম শ্যুটিং স্পটে এসে হাজির হন। তিনি অভিরূপ এবং বাসুর গোপন সম্পর্কের কথা জানতে পারেন।

## অভিনয় শিল্পী
* ঋতুপর্ণ ঘোষ - অভিরূপ সেন/চপল ভাদূড়ী
* ইন্দ্রনীল সেনগুপ্ত - বাসু/কুমার
* যীশু সেনগুপ্ত - উদয়/তুষার
* চূর্ণী গাঙ্গুলি - রানী/গোপা
* রাইমা সেন - মম/শীলা
* চপল ভাদূড়ী - চপল ভাদূড়ী
* তরঙ্গ সরকার

## পুরস্কার
* **জয়ী**- I-View 2010 Engendered Award for Outstanding Cinema 

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:রূপান্তরিত লিঙ্গ সম্পর্কিত চলচ্চিত্র
চপল ভাদূড়ী

**চপল ভাদুড়ী** বাংলা যাত্রা এবং সম্ভবত ভারতীয় যাত্রাশিল্পের শেষ জীবিত নারীচরিত্রে অভিনয় কারী শিল্পী। যাত্রা মূলত মঞ্চ নাটকের গ্রামীণ সংস্করণ। যাত্রায় মেয়েদের আগমনের পূর্বে ছেলেরা নারীসাজে অভিনয় করতেন। চপল ভাদুড়ী তাদের মধ্যে অন্যতম। তিনি ২০১০ সালে কৌশিক গাঙ্গুলী পরিচালিত ঋতুপর্ণ ঘোষ অভিনীত আরেকটি প্রেমের গল্প চলচ্চিত্রে অভিনয় করেন।

## প্রথম জীবন
কলকাতার কালী দত্ত লেনে চপল কুমার ভাদূড়ীর জন্ম। তার পিতা তারা কুমার ভাদুড়ী  এবং মা প্রভা দেবী। বাবা মা দুজনেই যাত্রা শিল্পী ছিলেন। তারা তিন ভাই এবং দুই বোন ছিলো। তার ছোট বোন বিখ্যাত অভিনেত্রী ও সংগীত শিল্পী কেতকী দত্ত। মায়ের মৃত্যুর পর সাত বছর বয়সে তার অভিনয় জীবন শুরু হয় শ্রীরঙ্গম যাত্রা'য়। এটার বর্তমান নাম বিশ্বরূপা। এটি উত্তর কলকাতায় অবস্থিত। শরৎচন্দ্র চট্টোপাধ্যায় রচিত বিন্দুর ছেলে তে তিনি অপূর্ব চরিত্রে অভিনয় করেন। ১৯৫৫ সালে তিনি আলিবাবা যাত্রা পালায় নারী চরিত্র মর্জিনা হিসেবে অভিনয় করেন।

## অভিনয় জীবন
### যাত্রা
তার গলার স্বর খুব চিকন এবং একদম মেয়েদের মত। আলীবাবার মর্জিনা চরিত্রে অভিনয় করার পর তিনি একের পর এক নারী চরিত্রে অভিনয় করতে থাকেন। রাজা দেবিদাস, চাঁদ বিবি, সুলতানা রাজিয়া, মহীয়সী কৈকেয়া প্রভৃতি যাত্রা খ্যাতি অর্জন করে এবং সেই সাথে তিনি **চপল কুমারী** নামে বাংলা যাত্রাশিল্পের প্রধান নারীর স্থান দখল করেন। ১৯৬০ সালে তিনি ছিলেন সর্বাধিক পারিশ্রমিক পাওয়া নারী অভিনেত্রী। ষাটের দশকের শেষের দিকে মেয়েরা যাত্রা শিল্পে অভিনয় শুরু করলে চপল ভাদুড়ীর ক্যারিয়ারের পতন শুরু হয়। শেষের দিকে তিনি দেবী মা শীতলার ভূমিকায় অভিনয় করতেন। ২০০৬ সালে তিনি অর্ধ আত্মজৈবনিক পালা **রমণীমোহনে** অভিনয় করেন যা ছিলো তার প্রথম কোন পূর্ণদৈর্ঘ্য পুরুষচরিত্রে অভিনয়।

### চলচ্চিত্র
তিনি কৌশিক গাঙ্গুলী পরিচালিত টেলিফিল্ম "'উষ্ণতার জন্য"' এবং চলচ্চিত্র আরেকটি প্রেমের গল্পতে অভিনয় করেছেন।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় মঞ্চ অভিনেতা
বিষয়শ্রেণী:কলকাতার অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:উৎসবিহীন তথ্যসহ সকল নিবন্ধ
প্রিমিয়ার ব্যাংক

thumb|কর্পোরেট শাখা, আগ্রাবাদ, চট্টগ্রাম।

**প্রিমিয়ার ব্যাংক পিএলসি** বাংলাদেশ এর একটি বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১০ জুন।

## ব্যাংকিং সেবা
প্রিমিয়ার ব্যাংকের সারাদেশে প্রায় ১২৮টি শাখা রয়েছে। যার মাধ্যমে ব্যাংকটি সেবা প্রদান করে থাকে।

## এটিএম
প্রিমিয়ার ব্যাংকের সারা দেশে এটিএম রয়েছে প্রায় ৪৮টি। যা দিন-রাত ২৪ ঘণ্টা সপ্তাহে ৭ দিন চালু থাকে। এটিএমের মাধ্যমে ক্রেডিট/ডেবিট কার্ডের মাধ্যমে টাকা উত্তোলন করা যায়।

## ইন্টারনেট পেমেন্ট
প্রিমিয়ার ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।

## পরিচালনা
দুই জন স্বতন্ত্র পরিচালকসহ ব্যাংকটির পরিচালনা পর্ষদের সদস্য ১২ জন। পরিচালনা পর্ষদের চেয়ারম্যান জনাব ডাঃ এইচ বি এম ইকবাল। জনাব শফিকুর রহমান ব্যাংকটির অন্যতম প্রতিষ্ঠাতা ও পরিচালক। এম রিয়াজুল করিম ব্যাংকটির ব্যাবস্থাপনা পরিচালক ও প্রধান নির্বাহী কর্মকর্তার দায়িত্ব পালন করছেন।
## তথ্যসূত্র

## বহিঃসংযোগ
* প্রিমিয়ার ব্যাংক অফিশিয়াল ওয়েবসাইট

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:১৯৯৯-এ প্রতিষ্ঠিত ব্যাংক
বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৯৯-এ বাংলাদেশে প্রতিষ্ঠিত
স্ট্যান্ডার্ড ব্যাংক

**স্ট্যান্ডার্ড ব্যাংক পিএলসি** বাংলাদেশের বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১১ মে।
২০২০ সালে ব্যাংকটি পূর্নাঙ্গ ইসলামী ব্যাংক হিসেবে সরকারিভাবে অনুমোন লাভ করে।

## এটিএম
স্ট্যান্ডার্ড  ব্যাংকের বিশাল এটিএম নেটওয়ার্ক আছে।

## ইন্টারনেট পেমেন্ট
স্ট্যান্ডার্ড  ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।

## তথ্যসূত্র

## বহিঃসংযোগ
* 'স্ট্যান্ডার্ড  ব্যাংক অফিশিয়াল ওয়েবসাইট

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংক
বিষয়শ্রেণী:১৯৮৮-এ প্রতিষ্ঠিত ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:ইসলামি ব্যাংক
বিষয়শ্রেণী:ইসলামি ব্যাংকিং
পাইথন পিকল

**পাইথন পিকল** পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে।

পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।

## প্রয়োজনীয়তা
কোন অবজেক্টকে সংরক্ষণ করে পরবর্তীতে তা পুনরায় ব্যবহার করতে চাইলে পিকলিং ও আনপিকলিংয়ের প্রয়োজন হয়। পিকলিংয়ের আরেকটি প্রয়োজন হয় ডাটা ট্রান্সমিশন বা তথ্য আদান প্রদানের সময়। সাধারণত সরাসরি কোন অবজেক্ট ট্রান্সমিট বা কম্পিউটার নেটওয়ার্কের মাধ্যমে আদান প্রদান করা সম্ভপর নয়। এহেন পরিস্থিতিতে কোন সকেট কানেকশনের মাধ্যমে অবজেক্ট আদান প্রদান করতে হলে প্রথমেই সেই অবজেক্টটিকে ক্যারেক্টার স্ট্রিমে রূপান্তর করে নিতে হয়। পিকল মডিউল কোন অবজেক্টকে কোন ফাইলে ক্যারেক্টার স্ট্রিম রুপে ডাম্প করতে ও পরবর্তীকালে সেই ডাম্পকৃত স্ট্রিমকে পুনরায় সম্পূর্ণ কার্যক্ষম অবজেক্টে রূপান্তর করতে পারে। পিকল মডিউল ডিস্ট্রিবিউটেড ও প্যারালাল কম্পিউটিংয়ের জন্য একটি অত্যন্ত প্রয়োজনীয় মডিউল।

## সিপিকল

## উদাহরণ
নিচের পাইথন প্রোগ্রামটি filename.obj নামের একটি ফাইলে my_list নামক অবজেক্টটি ডাম্প ফাংশন ব্যবহার করে পিকলিং করার পদ্ধতি দেখানো হল...

import pickle

my_list = [1, 2, "wikipedia"]

f = open("filename.obj", "w")
pickle.dump(my_list, f)
f.close()

ডাম্প করা ফাইলকে উদ্ধার করতে চাইলে নামক ফাংশন ব্যবহার করা হয়। নিচের উদাহরণে ফাংশন ব্যবহার করে কোন অবজেক্টকে আনপিকলিং করা দেখানো হল।

## তথ্যসূত্র

বিষয়শ্রেণী:কম্পিউটার প্রোগ্রামিং
বিষয়শ্রেণী:পাইথন লাইব্রেরি
ডিআইভিএক্স

**ডিআইভিএক্স** হল একটি ভিডিও কোডেকের ব্রান্ড পণ্য যা ডিআইভিএক্স.এলএলসি কর্তৃক তৈরী করা হয়েছিল। এই কোডেক বড় আকারের ভিডিও ফাইলকে ভাল মান বজায় রেখে ছোট আকারের ফাইলে রূপান্তরের জন্য উল্লেখ্যযোগ্য।

তিন ধরনের ডিআইভিএক্স কোডেক রয়েছে; আসল এমপিইজি-৪ অংশ ২ ডিআইভিএক্স কোডেক, এইচ.২৬৪/এমপিইজি-৪ এভিসি ডিআইভিএক্স প্লাস এইচডি কোডেক এবং উচ্চ দক্ষতার ভিডিও কোডিং ডিআইভিএক্স এইচইভিসি অতিমাত্রার কোডেক। এটি "রিপিং" বা ডিস্ক থেকে ভিডিও বা অডিও হার্ড ডিস্কে স্থানান্তরের ক্ষেত্রে ব্যবহৃত কোডেকগুলোর মধ্যে অন্যতম একটি কোডেক।

## তথ্যসূত্র

## বহিঃসংযোগ
* DivX Labs Community DivX website, with betas and ongoing projects
* 

বিষয়শ্রেণী:২০০০-এর সফটওয়্যার
বিষয়শ্রেণী:ভিডিও কোডেক
বিষয়শ্রেণী:উইন্ডোজ মিডিয়া প্লেয়ার
বিষয়শ্রেণী:ধারক ফরমেট
বিষয়শ্রেণী:ফ্রিওয়্যার
বিষয়শ্রেণী:ওএস এক্স মাল্টিমিডিয়া সফটওয়্যার
বিষয়শ্রেণী:মালিকানাধীন বহু-প্লাটফর্ম সফটওয়্যার
বিষয়শ্রেণী:ধারক ফরমেট (ডিজিটাল)
উইনরার

**উইনরার** হলো একটি শেয়ারওয়্যার ফাইল আর্কাইভার এবং সংক্ষেপনকারী উপযোগীতার সফটওয়্যার উইন্ডোজের জন্য। এটি রার ও জিপ ফাইল ফরমেটে আর্কাইভ তৈরী করতে পারে এবং অসংখ্য ধরনের আর্কাইভ ফাইল খুলতে পারে। এর অ্যান্ড্রয়েড এ্যাপও রয়েছে যার নাম "রার ফর অ্যান্ড্রয়েড"  এবং এর কমান্ড লাইন সংস্করন হল "রার" এবং "আনরার" (ব্যাপকভাবে ছাড়া হয় ১৯৯৩ সালের শরতের পর)। ম্যাক ওএস এক্স, লিনাক্স, ফ্রীবিএসডি, উইন্ডোজ কনসোল মোড এবং এমএস-ডস প্রভৃতি অপারেটিং সিস্টেমের জন্য এর সংস্করন রয়েছে।

## বিবর্তন
**উইনরার** এবং আরএআর ফাইল ফরম্যাট সময়ের সাথে সাথে বিকশিত হয়েছে। আগের সংস্করণগুলির মতো একই আরএআর ফাইল এক্সটেনশন ব্যবহার করে সংরক্ষণাগার বিন্যাস আরএআর৫ -এর জন্য সমর্থন , সংস্করণ ৫.০-এ যোগ করা হয়েছিল।  পুরানো আরএআর ফাইল ফরম্যাটকে আরএআর ৪ হিসাবে উল্লেখ করা হয়েছে। উনআরএআর সংস্করণ ৫.০ এর আগে আরএআর ৫ সংরক্ষণাগার সমর্থন করে না;  উনআরএআর -এর শুধুমাত্র পুরোনো সংস্করণগুলি উইন্ডোজ ভিস্তা-এর পূর্বের উইন্ডোজ সংস্করণগুলিতে চলে এবং আরএআর ৫ সংরক্ষণাগারগুলি খুলতে পারে না।

আরএআর ৫ ফাইল ফরম্যাট সর্বোচ্চ অভিধানের আকার ১ জিবি পর্যন্ত বাড়িয়েছে; ১ এমবি থেকে ১ জিবি পর্যন্ত ১১টি ভিন্ন কম্প্রেশন ডিরেক্টরি মাপ উপলব্ধ, সংস্করণ ৫-এ ডিফল্ট ৪ এমবি থেকে ৩২ এমবি পর্যন্ত বৃদ্ধি করা হয়েছে, সাধারণত কম্প্রেশন অনুপাতের উন্নতি হয়। এইএস এনক্রিপশন, যখন ব্যবহার করা হয়, তখন সিবিসি মোডে থাকে এবং শক্তিতে ১২৮- থেকে ২৫৬-বিট পর্যন্ত বৃদ্ধি করা হয়। আরএআর এবং জিপ সংরক্ষণাগারে ফাইলগুলির জন্য সর্বাধিক পথের দৈর্ঘ্য ২,8০৪৮ অক্ষরে বৃদ্ধি করা হয়েছে।

ভি৫.০-এ যোগ করা বিকল্পগুলির মধ্যে রয়েছে ডিফল্ট ৩২-বিট সিআসি৩২-এর পরিবর্তে ২৫৬-বিট ব্লেক ২ ফাইল-হ্যাশিং অ্যালগরিদম, ডুপ্লিকেট ফাইল সনাক্তকরণ, এনটিএফএস হার্ড এবং সিম্বলিক লিঙ্ক এবং দ্রুত ওপেন রেকর্ড যাতে বড় আর্কাইভগুলি দ্রুত খোলা যায়।

আরএআর৫ ফাইল বিন্যাস প্রতিটি ফাইলের জন্য মন্তব্যগুলি সরিয়ে দিয়েছে (যদিও সংরক্ষণাগার মন্তব্য এখনও রয়ে গেছে), সত্যতা যাচাইকরণ, এবং পাঠ্য এবং মাল্টিমিডিয়া ফাইলগুলির জন্য বিশেষ কম্প্রেশন অ্যালগরিদম। আরএআর৫ এছাড়াও "সংরক্ষণাগার নাম.আরএনএন" থেকে "সংরক্ষণাগার নাম.অংশ এনএন.আরএআর" এ বিভক্ত ভলিউমের জন্য ফাইলের নাম পরিবর্তন করেছে

## তথ্যসূত্র

বিষয়শ্রেণী:ফাইল আর্কাইভার
বিষয়শ্রেণী:১৯৯৫ সফটওয়্যার
বিষয়শ্রেণী:উইন্ডোজ সংক্ষেপণ সফটওয়্যার
বিষয়শ্রেণী:শুধু মাত্র উইন্ডোজের শেয়ারওয়্যার
বিষয়শ্রেণী:ডিস্ক ইমেজ এক্সট্রাক্টর
বিষয়শ্রেণী:১৯৯৫-এর সফটওয়্যার
বিষয়শ্রেণী:মালিকানাধীন সফটওয়্যার
উইনজিপ

**উইনজিপ** হল একটি শেয়ারওয়্যার ফাইল সংকোচনকারী এবং সংক্ষেপনকারী উইন্ডোজ, ম্যাক ওএস, আইওএস এবং অ্যান্ড্রয়েড সফটওয়্যার। এটি উন্নয়ন করেছে উইনজিপ কম্পিউটিং (সাবেক নিকো মার্ক কম্পিউটিং)। এটি জিপ ফাইল ফরমেট রূপে আর্কাইভ তৈরী করে। আর এটির দ্বারা বেশ কিছু ফাইল আর্কাইভ পড়া এবং খোলা যায়।

## তথ্য সূত্র

## বহিঃসংযোগ
* 
* Corel press kit: WinZip Computing
* Corel pages: WinZip 16 Standard, WinZip 16 Pro, WinZip 17 Standard, WinZip 17 Pro, WinZip Mac Edition, WinZip Courier 3.0
* WinZip press kit: WinZip 17 Product Information Kit 
* WinZip app pages: WinZip Mac Edition, WinZip for iOS, WinZip for Android, WinZip File Sharing Services
* ZipSend - WinZip's Large File Delivery Web Service
* ZipShare - WinZip's Social Media File Sharing Service

বিষয়শ্রেণী:উইন্ডোজ সংক্ষেপণ সফটওয়্যার
বিষয়শ্রেণী:শুধুমাত্র উইন্ডোজ সফটওয়্যার
বিষয়শ্রেণী:ডাটা সংক্ষেপণ
বিষয়শ্রেণী:মালিকানাধীন সফটওয়্যার
বিষয়শ্রেণী:কোরেল সফটওয়্যার
বিষয়শ্রেণী:১৯৯১-এর সফটওয়্যার
বিষয়শ্রেণী:ফাইল আর্কাইভার
ইন্দোর দুরন্ত এক্সপ্রেস

**ইন্দোর দুরন্ত এক্সপ্রেস** ভারতীয় রেলের একটি দ্রুতগতির এক্সপ্রেস ট্রেন যা কিনা মুম্বাই সেন্ট্রাল (বিসিটি) থেকে ইন্দোরয়ের মধ্যে যাতায়াত করে। বর্তমানে এই ট্রেন টি ১২২২৭/১২২২৮ নম্বর ট্রেন সংখ্যায় পরিচালিত হয়। মুম্বাই এবং ইন্দোর এর মধ্যে এই ট্রেন ছাড়াও ট্রেন সংখ্যা ১২৯৬১ এবং ১২৯৬২, অবন্তীকা এক্সপ্রেসও চলাচল করে।

## সাধারণ তথ্য
ট্রেন টা প্রথম চলাচল শুরু করে ২০১১ সালের জানুয়ারি মাসের ২৮ তারিখ। এটি আগেও এবং এখনও সপ্তাহে ২ দিন নিজের সেবা প্রদান করে। এটি একটি সম্পূর্ণরূপে এসি ট্রেন এবং এটি এলএইচবি রেক ব্যবহার করে। এই ট্রেন টি একটি ব্রডগেজ ট্রেন এবং এটি নিজের রেক, ট্রেন সংখা ১২২৩৯/১২২৪০, জয়পুর দুরন্ত এক্সপ্রেস এর সাথে ভাগ করে।

## ইঞ্জিনের তথ্য
আগে ডুয়াল ট্র্যাকসন ডাব্লিউ সি এ এম ২/২পি লোকো এই ট্রেন টিকে মুম্বাই সেন্ট্রাল থেকে বড়োদরা জংশন অবধি নিয়ে যেত। তারপর বড়োদরা ভিত্তিক ডাব্লিউ এ পি ৪ লোকোমোটিভ একে রতলাম জংশন অবধি নিয়ে যেত। সেখান থেকে রতলাম ভিত্তিক ডাব্লিউ ডি এম ২ অথবা ডাব্লিউ ডি এম ৩এ লোকোমোটিভ, এই ট্রেন টিকে বাকিটা পথ নিয়ে যেত।

২০১২ সালের ৫ ই ফেব্রুয়ারি, ওয়েস্টার্ন রেলওয়ে, ইন্দোর-উজ্জৈন সেক্টর কে বিদ্যুতায়ন করে ডি সি বিদ্যুত্ কে এ সি তে রূপান্তর করার কাজ শেষ করার পর এই ট্রেন টিকে নিয়মিতভাবে বড়োদরা ভিত্তিক ডাব্লিউ এ পি ৪ই অথবা ডাব্লিউ এ পি ৫ সম্পূর্ণ ভাবে মুম্বাই সেন্ট্রাল থেকে ইন্দোর অবধি নিয়ে যায়।

## কোচ সংক্রান্ত তথ্য
এই ট্রেন টির রেক এ নিম্নলিখিত কোচ গুলি আছে-
* ৮ টা এসি ৩ টিয়ের কোচ
* ২ টি এসি ২ টিয়ের কোচ
* ১ টি এসি প্রথম শ্রেণী
* ১ টি প্যান্ত্রী কার
* ২ টি ইওজি কার

এই প্রকার এই ট্রেন টির মধ্যে ১৪ টা বগি আছে। এ ছাড়াও ভারতীয় রেল গতানুগতিক ভাবে চাহিদা অনুযায়ী এই ট্রেন এ কোচ কমায় বা বাড়ায়।

## যাত্রা পরিপথ এবং সময়সূচি
এই ট্রেন টির প্রযুক্তিগত স্টপেজ হল বড়োদরা জংশন, রতলাম জংশন এবং উজ্জৈন জংশন। তা ছাড়াও এই ট্রেন টি কিছু জায়গায় পরিস্থিতি অনুযায়ী দাড়ায় কিন্তু এই সব স্টেশন এর জন্য আলাদা করে টিকিট বিক্রি হয়না।

## সময়সূচি

## পরিষেবা
মুম্বাই - ইন্দোর সেক্টর এ এই ট্রেন টি দ্রুততম ট্রেন। ১২২২৭ দুরন্ত এক্সপ্রেস হয়ে যখন এই ট্রেন টি চলে তখন এটি গড়ে ৬৫.৮৮ কিলোমিটার প্রতি ঘণ্টার বেগে চলে এবং ৮২৯ কিলোমিটার এর দুরত্ব ১২ ঘণ্টা ৩৫ মিনিট সময়ে পূরণ করে। এই ট্রেন টাই যখন ১২২২৮ দুরন্ত এক্সপ্রেস হয়ে ফেরে তখন এটি গড়ে ৬৫.৬৬ কিলোমিটার প্রতি ঘণ্টার বেগে চলে এবং ৮২৯ কিলোমিটার এর দুরত্ব ১২ ঘণ্টা ৪০ মিনিট সময়ে পূরণ করে। এই ট্রেন টি সপ্তাহে ২ দিন নিজের পরিসেবা প্রদান করে। ট্রেন সংখ্যা ১২২২৭, বৃহস্পতিবার এবং শনিবার চলে। ওদিকে ট্রেন সংখ্যা ১২২২৮, শুক্রবার এবং রবিবার চলে। যাত্রীদের খাদ্য এবং পানীয়র ব্যবস্থা সরবরাহ করার জন্য এই ট্রেন এর সাথে একটি প্যান্ট্রী কার ও আছে।

## চিত্রশালা

File:WAP 4 engine of the 12227 Indore Duronto Express.jpg|১২২২৭ ইন্দোর দুরন্ত এক্সপ্রেস এর ডাব্লিউএপি 4 ইঞ্জিন
File:12227 Indore Duronto Express (2).jpg|১২২২৭ ইন্দোর দুরন্ত এক্সপ্রেস - এসি ৩ টিয়ের কোচ
File:12227 Indore Duronto Express.jpg|রতলাম জংশন এ ১২২২৭ ইন্দোর দুরন্ত এক্সপ্রেস
File:WAP 4E with the Indore Duronto Express at Ujjain Junction.jpg|রতলাম জংশন এ ১২২২৭ ইন্দোর দুরন্ত এক্সপ্রেস


## তথ্যসূত্র


## বহিঃসংযোগ
* indianrailways.gov.in

বিষয়শ্রেণী:মধ্যপ্রদেশের রেল পরিবহন
বিষয়শ্রেণী:দুরন্ত এক্সপ্রেস ট্রেন
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:২০১১-এ ভারতে প্রতিষ্ঠিত
বিষয়শ্রেণী:২০১১-এ চালু রেল পরিষেবা
বিষয়শ্রেণী:দুরন্ত এক্সপ্রেস
বিষয়শ্রেণী:মহারাষ্ট্রের রেল পরিবহন
লোকপ্রিয় গোপীনাথ বরদলৈ আঞ্চলিক মানসিক চিকিৎসালয়

**লোকপ্রিয় গোপীনাথ বরদলৈ আঞ্চলিক মানসিক চিকিৎসালয়** () হচ্ছে আসামের তেজপুরে অবস্থিত মানসিক চিকিৎসালয়। চিকিৎসালয়টির মোট আয়তন হচ্ছে ৮১ একর। চিকিৎসালয়টিতে মোট ৩৩৬জন পুরুষ ও মহিলা পৃথক পৃথক থাকার ব্যবস্থা, চিকিৎসক-কর্মচারীর জন্য আবাস, পেথোলোজিকেল পরীক্ষাগার, গ্রন্থাগার ইত্যাদির সুবিধা রয়েছে। 
## ইতিহাস
ভারতবর্ষে ব্রিটিশদের আগমণের সময় থেকেই মানসিকভাবে অসুস্থ ব্যক্তিদের সাধারণ মানুষ থেকে দূরে সরিয়ে রাখার জন্য পাগলা গারদের ব্যবস্থা করা হয়েছিল। ১৮৭৬ সনে ব্রিটিশেরা ঢাকা পাগলা গারদ থেকে মানসিকভাবে অসুস্থ লোকদের স্থানান্তর করে তেজপুরে পাগলা গারদ স্থাপন করেন। গিরিশ চন্দ্র দাশ নামক এক চিকিৎসকের তত্বাবধানে পাগলদের চিকিৎসার ব্যবস্থা করা হত। কিন্তু সেই সময়ে রোগীর হাত-পা বেধে চিকিৎসা করা হত ও প্রয়োজনসাপেক্ষে উন্মাদদের সেলে বন্দী করে রাখা হত। 
১৯২২ সনে চিকিৎসা প্রণালী উন্নত করা হয় ও পাগলা গারদ নাম পরিবর্তন করে মানসিক চিকিৎসালয় নামে নামকরণ করা হয়। ১৯৩২ সনে নতুন করে অধীক্ষক নিয়োগ করে চিকিৎসালয়ের কাজ-কর্মের ভার অধীক্ষকের হাতে ন্যস্ত করা হয়। ১৯৮৩-৮৪ সনে ভারতের পরিকল্পনা আয়োগে উত্তর-পূর্ব ভারতের মানসিক স্বাস্থ্য বিকাশ ও সেবার ক্ষেত্রে গুরুত্ব আরোপ করে একটি উন্নয়ন কমিটি গঠন করে। ১৯৮৭ সনে বর্হি রোগী বিভাগ নির্মাণ করে লোকপ্রিয় গোপীনাথ বরদলৈ মানসিক চিকিৎসালয় স্থাপন করা হয়। ১৯৯৯ সনে উত্তর-পূর্ব পরিষদ ও অসম সরকারের সহিত সাক্ষরিত চুক্তির মাধ্যমে এই চিকিৎসালয়ের সমস্ত দায়িত্ব উত্তর-পূর্ব পরিষদের হাতে ন্যস্ত হয়। ২০০৭ সনের ১জুন তারিখে কেন্দ্রীয় সরকারের স্বাস্থ্য এবং পরিবার পরিকল্পনা বিভাগ চিকিৎসালয়টিকে সমগ্র উত্তর-পূর্ব ভারতের মধ্যে সর্বাংগসুন্দর অনুষ্ঠান গড়ে তোলার জন্য দায়িত্ব গ্রহণ করে।। 
## তথ্যসূত্র

বিষয়শ্রেণী:ভারতের হাসপাতাল
বিষয়শ্রেণী:মানসিক হাসপাতাল
বিষয়শ্রেণী:১৮৭৬-এ ভারতে প্রতিষ্ঠিত
বিষয়শ্রেণী:ভারতে মানসিক স্বাস্থ্য
বিষয়শ্রেণী:আসামের গবেষণা প্রতিষ্ঠান
ডেভ গ্রিগরি

**ডেভিড উইলিয়াম গ্রিগরি** (; জন্ম: ১৫ এপ্রিল, ১৮৪৫ - মৃত্যু: ৪ আগস্ট, ১৯১৯) নিউ সাউথ ওয়েলসের ফেইরি মিডো এলাকায় জন্মগ্রহণকারী উনিশ শতকের বিখ্যাত অস্ট্রেলীয় আন্তর্জাতিক ক্রিকেটার ছিলেন। ডানহাতি ব্যাটসম্যান **ডেভ গ্রিগরি** ১৮৭৭ থেকে ১৮৭৯ সময়কালে অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও তিনি অস্ট্রেলিয়া জাতীয় ক্রিকেট দলের প্রথম অধিনায়কের দায়িত্ব পালনের সৌভাগ্য অর্জন করেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলে খেলেছেন তিনি।

## প্রারম্ভিক জীবন
গ্রিগরি ক্রিকেট পরিবার থেকে এসেছেন। তার বাবা এডওয়ার্ড উইলিয়াম গ্রিগরি আট সামর্থ্যবান ক্রিকেটারের জন্ম দেন। তন্মধ্যে পাঁচজনই ১৮৬১ থেকে ১৮৮৪ সালের মধ্যে নিউ সাউথ ওয়েলসের পক্ষে আন্তর্জাতিক কিংবা আন্তঃউপমহাদেশীয় খেলায় অংশ নিয়েছেন। এডওয়ার্ডের সর্বমোট বিশজন বংশধর নিউ সাউথ ওয়েলসের পক্ষে ক্রিকেট ও অন্যান্য ক্রীড়ার সাথে সম্পৃক্ত ছিলেন।

১৮৬৬ সালে নিউ সাউথ ওয়েলসের পক্ষে প্রথম অংশগ্রহণ করেন। ১৮৮৩ সালের শুরুতে ক্রিকেট জগৎ থেকে অবসর নেয়ার পূর্বে দলের পক্ষে ৩৮ খেলায় অংশ নিয়েছিলেন। ১৪.৫৭ গড়ে ব্যাট হাতে রান তোলেন। তন্মধ্যে, অভিষেক খেলার প্রথম বলেই শূন্য রান সংগ্রহ করেন।

## খেলোয়াড়ী জীবন
১৮৭৭ থেকে ১৮৭৯ সালের মধ্যবর্তী সময়কালে অস্ট্রেলিয়া ও ইংল্যান্ডের মধ্যকার স্বীকৃতপ্রাপ্ত প্রথম তিন টেস্টে দলের নেতৃত্ব দেন। সফরকারী ইংল্যান্ড দলের বিপক্ষে ভিক্টোরীয় আম্পায়ার জর্জ কোল্টহার্ডের সিদ্ধান্তের বিরুদ্ধে অবস্থানের ফলে ১৮৭৯ সালে সিডনিতে দাঙ্গা বেঁধে যায়।

ঐ সময়কার মানদণ্ডে আন্তর্জাতিক খেলাগুলোয় তিনি অধিক সফলতা পেয়েছেন। নিজ দেশেই তিনি ক্রিকেট খেলাটিকে উপভোগ করেছেন বেশি। মার্চ, ১৮৭৭ সালে ইংল্যান্ডের বিপক্ষে অনুষ্ঠিত দ্বিতীয় টেস্টে তিনি তার নিজস্ব সর্বোচ্চ ৪৩ রান তোলেন। কিন্তু প্রথম টেস্টে ১ ও ৩ এবং দ্বিতীয় টেস্টের দ্বিতীয় ইনিংসে ১ রান সংগ্রহ করতে পেরেছেন।

## অধিনায়কত্ব
১৮৭৬-৭৭ মৌসুমে কোনরূপ আন্তর্জাতিক ক্রিকেট না খেলেই ইংল্যান্ড ক্রিকেট দলের বিপক্ষে অস্ট্রেলিয়ার তথা টেস্ট ক্রিকেট ইতিহাসের সর্বপ্রথম টেস্টে অধিনায়কের গুরুদায়িত্ব পেয়েছিলেন গ্রিগরি। পরবর্তীতে জর্জ বেইলি অস্ট্রেলিয়ার ক্রিকেট ইতিহাসে দ্বিতীয় খেলোয়াড় হিসেবে অধিনায়কের দায়িত্ব পেয়েছিলেন ও বিরল নজির স্থাপন করেন।

## অবসর
খেলোয়াড়ী জীবন থেকে অবসর নেয়ার পর নিউ সাউথ ওয়েলস ক্রিকেট অ্যাসোসিয়েশনের সম্মানিত সম্পাদক মনোনীত হন। এছাড়াও ২৭ জানুয়ারি, ১৮৯২ তারিখে একটি প্রথম-শ্রেণীর ক্রিকেট খেলায় আম্পায়ারিত্ব করেন। সিডনির তুরামুরা এলাকায় ১৯১৯ সালে তার দেহাবসান ঘটে।

## তথ্যসূত্র

## আরও দেখুন
* হার্বি কলিন্স
* গ্রাহাম ইয়ালপ
* আন্তর্জাতিক ক্রিকেটে অংশগ্রহণকারী পরিবারের তালিকা
* অস্ট্রেলিয়া জাতীয় ক্রিকেট দলের অধিনায়কদের তালিকা
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

## বহিঃসংযোগ

* 
* 

## গ্রন্থপঞ্জী
* Clowes, C. *150 Years of NSW First-class Cricket*, Sydney, 2007. 

বিষয়শ্রেণী:১৮৪৫-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:অস্ট্রেলীয় ক্রিকেট আম্পায়ার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:ওলনগংয়ের ব্যক্তিত্ব
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
ক্র্যাসুলেসীয় অম্ল বিপাক

থাম্ব
**ক্র্যাসুলেসিয়ান অ্যাসিড বিপাক**, যা CAM সালোকসংশ্লেষণ নামেও পরিচিত, একটি কার্বন ফিক্সেশন পথ যা কিছু উদ্ভিদে শুষ্ক অবস্থার সাথে অভিযোজন হিসাবে বিকশিত হয়েছে যা একটি উদ্ভিদকে দিনের বেলায় সালোকসংশ্লেষণ করতে দেয়, কিন্তু শুধুমাত্র রাতে গ্যাস বিনিময় করে।
কিছু কিছু রসাল উদ্ভিদে রাতের বেলা অম্লের মাত্রা বেড়ে যায় আবার দিনের বেলায় অম্লের মাত্রা কমে যায়। এই দিন এবং রাতের অম্লের মাত্রা পরিবর্তন ঘটনাকেই CAM বলে। (অম্লের ঘনত্বের পরিবর্তন) প্রথম লক্ষ করা যায়  Bryophyllum calycinum (পাথরকুচি) নামে ক্র্যাসুলেসি গোত্রের এক উদ্ভিদে। সেই কারণেই অম্ল মাত্রার এই পরিবর্তনের ঘটনাকে 'ক্র্যাসুলেসীয় অম্ল বিপাক' বা ক্যাম নামকরণ করা হয়।ইহা পাথরকুচি ছাড়াও ক্যালানচি, সিডাম, ক্র্যাসুলা ও ওপানসিয়া (ফণীমনসা) উদ্ভিদে দেখা যায়। 
ক্যাম উদ্ভিদের পত্ররন্ধ্র রাত্রিবেলায় খোলে এবং দিনের বেলায় বন্ধ থাকে। ফলে রাত্রিবেলাতেই কার্বন-ডাই-অক্সাইডের সংবন্ধন ঘটে। সেজন্য একে 'অন্ধকার কার্বন-ডাই-অক্সাইড সংবন্ধন' বলা হয়।

## তথ্যসূত্র

বিষয়শ্রেণী:উদ্ভিদের সালোকসংশ্লেষ
বিষয়শ্রেণী:আলোকশ্বসন
বিষয়শ্রেণী:সালোকসংশ্লেষ
মৃচ্ছকটিক

**মৃচ্ছকটিক** (অর্থাৎ, *একটি মাটির খেলনা গাড়ি*) (সংস্কৃত: मृच्छकटिकम्) হল শূদ্রক (সংস্কৃত: शूद्रक) রচিত দশ অঙ্কের একটি সংস্কৃত ভাষার নাটক। নাট্যকার শূদ্রক খ্রীষ্টপূর্ব তৃতীয় শতাব্দী থেকে খ্রিষ্টীয় পঞ্চম শতাব্দীর মধ্যে বর্তমান ছিলেন বলে অনুমান করা হয়।এটি ভারতীয় নাট্য সাহিত্যের অতি মূল্যবান সম্পদ। 

## পটভূমি
নাটকটি খ্রিস্টপূর্ব পঞ্চম শতকে প্রদ্যোৎ সাম্রাজ্য-এর পতনকালে উজ্জয়িনী (এখনকার পাটনা) নামে একটি প্রাচীন ভারতীয় নগরের প্রেক্ষাপটে লেখা, যেখানকার রাজা ছিলেন পালক।

## কাহিনীবস্তু
মূল কাহিনীটি চারুদত্ত (সংস্কৃত: चारुदत्त) নামের এক সম্ভ্রান্ত অথচ দরিদ্র ব্রাহ্মণ যুবককে কেন্দ্র করে, যিনি বসন্তসেনা (সংস্কৃতঃ वसन्तसेना) নাম্নী এক বারাঙ্গনা বা নগরবধূ কর্তৃক প্রণয়াসক্ত হন। পারস্পরিক অনুরাগ সত্ত্বেও তাদের বাসস্থান ও ভালবাসা দুই-ই পথে বসে সমস্থানিক নামে এক কামাতুর (বসন্তসেনার প্রতি) রাজসভাসদের চাতুর্যে।
## চরিত্র
* চারুদত্ত, *একজন দরিদ্র ব্রাহ্মণ যুবা*
* বসন্তসেনা, *একজন বারাঙ্গনা, চারুদত্তের প্রেয়সী*
* ধুতা, *চারুদত্তের স্ত্রী*
* মৈত্রেয়, *একজন দরিদ্র ব্রাহ্মণ, চারুদত্তের বন্ধু*
* সমস্থানিক *রাজার শ্যালক, শকার নামেও পরিচিত*
* আর্যক *একজন পশুচারক ও নির্বাসিত রাজপুত্র, যিনি পরে রাজা হন*
* শর্বিলক *একজন ব্রাহ্মণ, তস্কর এবং মদনিকার প্রেমিক*
* মদনিকা *বসন্তসেনার গৃহের পরিচারিকা*
* মাথুর *একজন জুয়ারি-শিরোমণি*
* দর্দুরক *একজন জুয়ারি, শর্বিলকের বন্ধু*
* রোহসেন *চারুদত্তের শিশুপুত্র*
* বৌদ্ধ সন্ন্যাসী 
* বসন্তসেনার মাতা
* পালক রাজা
এবং অন্যান্যরা।

## সমালোচনা
প্রেমের ব্যাপ্তি, মিলন, ষড়যন্ত্র ও রাজনৈতিক পটভূমিতে এক শূদ্র যুবকের দ্বারা অত্যাচারী রাজার গদিচ্যুতি - এসব বিষয় নাটকটিকে অন্যান্য সংস্কৃত নাটক থেকে আলাদা করেছে। এমনকি, প্রচুর মধ্যবিত্ত ও নিম্নবিত্ত মানুষের মুখের প্রাকৃত ভাষারীতিতে নাট্যশাস্ত্র উল্লিখিত রীতির ব্যাখ্যায়  দেখা যায়। নাটকটি পাশ্চাত্যে সবচেয়ে বেশি প্রদর্শিত এবং জনপ্রিয় নাটক, যার ফরাসি অনুবাদটি ১৮৫০ সালে *Le Chariot d'enfant* শিরোনামে প্যারিসে প্রথম মঞ্চস্থ হয়।

## তথ্যসূত্র

## বহিঃসংযোগ
* ''The Little Clay Cart'' by Shudraka, full text of translation by Arthur William Ryder (1905).
* ''The Mrichchakati; Or, The Toy Cart: A Drama'' by Shudraka, full text of translation by Horace Hayman Wilson (1826)

বিষয়শ্রেণী:সংস্কৃত নাটক
বিষয়শ্রেণী:বিদেশী ভাষায় অনূদিত নাটক
বিষয়শ্রেণী:নাট্যসাহিত্য
বিষয়শ্রেণী:রোমান্টিক নাটক
বিষয়শ্রেণী:রাজনৈতিক পটভূমিতে রচিত নাটক
বিষয়শ্রেণী:সংস্কৃত সাহিত্য
বিষয়শ্রেণী:সংস্কৃত গ্রন্থ
বিষয়শ্রেণী:৫ম শতাব্দীর বই
বিষয়শ্রেণী:৫ম শতাব্দীর সংস্কৃত সাহিত্য
বলরামদাস

চৈতন্য-অনুচরদের শিষ্য-ভক্তেরা কেউ কেউ বৈষ্ণব পদাবলী-রচনায় অনুরাগ ও নিষ্ঠা দেখান।এদের মধ্যে নিত্যানন্দ ভক্তরাই প্রধান।বলরামদাস এরকমই একজন পদকর্তা।তার নিবাস ছিল নাদিয়া জেলার দোগাছি গ্রামে।ব্রজবুলি ও বাংলা উভয় ভাষাতে পদ রচনা করলেও তার বাংলা পদগুলিই সর্বোৎকৃষ্ট।
## বলরামদাস রচিত গীতিকবিতা
নিচের পদটি বাংলা ভাষায় লেখা শ্রেষ্ঠ গীতিকবিতার একটি-


*কিশোর বয়স কত বৈদগধি ঠাম
মূরতি মরকত অভিনব কাম।
প্রতি-অঙ্গ কোন বিধি নিরমিল কিসে
দেখিতে দেখিতে কত অমিয়া বরিষে।
মলু মলু কিবা রূপ দেখিলু স্বপনে
খাইতে শুইতে মোর লাগিয়াছে মনে।
অরুণ-অধর মৃদু মন্দ-মন্দ হাসে
চঞ্চলনয়নকোণে জাতিকুল নাশে।
দেখিয়া বিদরে বুক দুটি ভুরু ভঙ্গি
আই আই কোথা ছিল সে নাগর রঙ্গী।
মন্থর চলনখানি আধ আধ যায়
পরাণ যেমন করে কি কহিব কায়।
পাষাণ মিলায়ে যায় গায়ের বাতাসে
বলরামদাসে কয় অবশ পরশে।।*


## তথ্যসূত্র

# বাংলা সাহিত্যের ইতিহাস (প্রথম খন্ড) - সুকুমার সেন

বিষয়শ্রেণী:বাংলা সাহিত্যের ইতিহাস
বিষয়শ্রেণী:মধ্যযুগের বাংলা কবি
বিষয়শ্রেণী:বৈষ্ণব পদাবলী সাহিত্যের কবি
বিষয়শ্রেণী:চৈতন্য-পরবর্তী বাংলা কবি
বিষয়শ্রেণী:বাংলা কবিদের তালিকা
বিষয়শ্রেণী:ষোড়শ শতাব্দীর কবি
বিষয়শ্রেণী:বাংলা গীতিকবিদের তালিকা
মুসলিম কমিউনিটি রেডিও

**মুসলিম কমিউনিটি রেডিও** অথবা **এমসিআর**, হল ১৯৯৮ সালে প্রতিষ্ঠিত লন্ডন, যুক্তরাজ্যেভিত্তিক একটি এফএম রেডিও স্টেশন। স্টেশনটি ৮৭.৭ এফএম এর মাধ্যমে সম্প্রচারিত হয়ে থাকে (পূর্বে ১১৪৩এএম, ৮৭.৮ এফএম ও ১০১.৪), এবং শুধুমাত্র পবিত্র রমজান মাসের সময় বাৎসরিকভাবে সম্প্রচারিত হয়ে থাকে। রেডিও স্টেশন স্লোগান হল *রমজান স্পেশাল*।

## বর্ণনা
স্টেশনটি লন্ডন মুসলিম সেন্টারে থেকে সম্প্রচারিত হয় যেটি টাওয়ার হ্যামলেটস হোয়াইচ্যাপেল রোডের ইস্ট লন্ডন মসজিদ পাশে অবস্থিত।

এটির অনুষ্ঠানমালাগুলি হল মূলত নারী ও শিশুদের নিয়ে। এছাড়াও কুইজ শো, ফিকস সেশন, তারাবীহ প্রার্থনা এবং দৈনিক হালাকা, কুরআনিক ক্লাস, ইজি টক, ড্রাইখ টাই, এন্ড আদার, ইংরেজি এবং বাংলায় সম্প্রচারিত হয়ে থাকে।

## অুনষ্ঠানমালাসমূহ
২০০৮ সাল পর্যন্ত
* দৈনিক হালাকা
* ধিকর এএম
* নারীদের অনুষ্ঠান
* নতুন জীবনের সূচনা (বাংলা)
* কুরআনের আরবি
* কুরআন ক্লাস
* কমিউনিটি ম্যাটার্স
* জার্নি টু ইসলাম
* শিশুদের অনুষ্ঠান
* ড্রাইভ সময়
* ইফতার অনুষ্ঠান
*প্রাইম টাইম এমসিআর স্থানীয়/গ্লোবাল
* ইজি টক
* সুহর অনুষ্ঠান (বাংলা)

২০১৩ সাল পর্যন্ত 
* শিশুদের অনুষ্ঠান
* ড্রাইভ সময়
* উমেনস আওয়ার 
* ধিকির এএম
* কুরআনিক পার্লস
* চ্যারিটি ফাউন্ডারিসিঙ্গ

## তথ্যসূত্র

বিষয়শ্রেণী:যুক্তরাজ্য কমিউনিটি রেডিও স্টেশন
বিষয়শ্রেণী:১৯৯৮ সালে প্রতিষ্ঠিত রেডিও স্টেশন
বিষয়শ্রেণী:লন্ডনের রেডিও স্টেশন
আমপাতি

**আমপাতি** () হচ্ছে ভারতের উত্তরপূর্ব দিকের প্রদেশ মেঘালয়ের দক্ষিণ পশ্চিম গারো পাহাড় জেলার জেলা সদরদপ্তর।

## তথ্যসূত্র

## বহিঃসংযোগ
* Ampati Sub-Division official website
* South West Garo Hills Official Website

বিষয়শ্রেণী:মেঘালয়ের শহর ও নগর
পশ্চিম জৈন্তিয়া পাহাড় জেলা

**পশ্চিম জৈন্তিয়া পাহাড় জেলা** () হল ভারতের উত্তর-পূর্বাঞ্চলীয় প্রদেশ মেঘালয়ের একটি জেলা।

## প্রতিষ্ঠাকাল ও আয়তন
২০১২ সালে প্রতিষ্ঠিত এ জেলার আয়তন ১,৬৯৩ বর্গ কিলোমিটার।

## জনসংখ্যা
২০১১ সালের জরিপ অনুযায়ী এ এলাকার জনসংখ্যা ২ লক্ষ ৭০ হাজার ৩৫২ জন।

## বিস্তারিত
পূর্বে এই জেলা জৈন্তিয়া পাহাড় জেলার (সংযুক্ত জেলা) অধীন ছিল যা ২২ ফেব্রুয়ারি ১৯৭২ সালে গঠিত হয়েছিল। তখন এর আয়তন ছিল ৩ হাজার ৮১৯ বর্গ কিলোমিটার। ২০০১ সালের শুমারি অনুসারে এই জেলার জনসংখ্যা ছিলো ২ লক্ষ ৯৫ হাজার ৬৯২ জন। পরবর্তীতে ২০১২ সালে জৈন্তিয়া পাহাড় জেলা ভেঙে 'পশ্চিম জৈন্তিয়া পাহাড় জেলা' ও পূর্ব জৈন্তিয়া পাহাড় জেলা নামে দুটি জেলা গঠন করা হয়। বর্তমানে জাওয়াই হচ্ছে পশ্চিম জৈন্তিয়া পাহাড় জেলার গুরুত্বপূর্ণ সরকারি কার্যালয় এবং প্রতিষ্ঠান, শিক্ষা প্রতিষ্ঠান, হাসপাতাল, ব্যাংকিং প্রতিষ্ঠান ইত্যাদির সদরদপ্তর। জয়ন্তিয়া ভাষার সাথে সাথে এই জেলার অন্যতম খাসীয় ভাষা হলো ওয়ার, যা জেলা ১৩.৯ শতাংশ লোকের মাতৃভাষা ও আমলারেম ব্লকে সর্বাধিক প্রচলিত ভাষা।

## আরও দেখুন
* মেঘালয়ের জেলাসমূহের তালিকা

## তথ্যসূত্র

## বহিঃসংযোগ
* West Jaintia Hills website

বিষয়শ্রেণী:মেঘালয়ের জেলা
বিষয়শ্রেণী:পশ্চিম জৈন্তিয়া পাহাড় জেলা
বিষয়শ্রেণী:ভারতের স্বায়ত্তশাসিত অঞ্চল
জ্যোতি ভারতী

**জ্যোতি ভারতী** বা **পকী** () হচ্ছে জ্যোতিপ্রসাদ আগরওয়ালার পিতৃগৃহ যা অসমের তেজপুরে অবস্থিত। মহাত্মা গান্ধী, মোতীলাল নেহেরু, জওহরলাল নেহেরুর মত বিখ্যাত ভারতের স্বাধীনতা সংগ্রামীরা জ্যোতি ভারতীতে পদার্পণ করেছেন। জ্যোতি ভারতীর স্থাপত্য বা নির্মাণশৈলী রাজস্থানী ও আহোম যুগের সংমিশ্রনে গড়ে উঠেছে। এখানেই প্রথম অসমীয়া চলচ্চিত্র জয়মতী নির্মাণ করা হয়েছিল।

## ইতিহাস
১৮৭৮ সনে জ্যোতিপ্রসাদ আগরওয়ালার পিতামহ হরিবিলাস আগরওয়ালা নির্মাণ করা গৃহটির নাম ছিল পকী। কিন্তু ১৯৭৭ সনের ১৭ জানুয়ারী  তারিখে অসম সরকার ৪লক্ষ টাকার বিনিময়ে পকী গৃহটি অধিগ্রহণ করে সরকারীকরন করে। পরবর্তী সময়ে অসম সরকার পকীকে ব্যক্তিগত বাসগৃহ থেকে জ্যোতিভারতী নামে নামকরণ করে এক সাংস্কৃতিক কেন্দ্রে রুপান্তরিত করে।১৯৫১ সনের ১৭ জানুয়ারি তারিখে জ্যোতিপ্রসাদ আগরওয়ালা এখানেই শেষ নিশ্বাস ত্যাগ করেন।
thumb|200px|right|জ্যোতি ভারতীর সন্মূখের দৃশ্য  
## জ্যোতি ভারতীতে অবস্থিত বিভিন্ন সামগ্রী
জ্যোতি ভারতীতে জ্যোতিপ্রসাদ আগরওয়ালার স্মৃতিচিহ্ন স্বরুপ বিভিন্ন বস্তু সংরক্ষণ করা হয়েছে যেমন- জ্যোতিপ্রসাদ আগরওয়ালার গীতের গ্রামোফোন রেকর্ড, তার হাতের লেখা কাগজ, বিভিন্ন তথ্য-পাতি ইত্যাদি। জ্যোতি ভারতী সংগ্রহালয়ে বিষ্ণুপ্রসাদ রাভার শৈশবের আলোকচিত্র, নটসুর্য ফণী শর্মা ও নৃত্যশিল্পী শোণিত কোয়র গজেন বরুয়ার আলোকচিত্র এবং  জ্যোতিপ্রসাদ আগরওয়ালার মাতৃ কিরণময়ী আগরওয়ালার গয়না  সংরক্ষণ করা হয়েছে। 
## ইতিহাস
মৌলভি

থাম্ব|Habib Umar with Imam Zaid Shakir in Oakland, CA during US Tour in 2011
**মৌলভি** (আরবি: مولوی) হল ইসলামি ধর্মীয় পন্ডিতদের তথা আলেমদের ক্ষেত্রে ব্যবহৃত একটি সম্মানসূচক উপাধি। এটি মাওলানা, মোল্লা ও শেখ উপাধিগুলোর সমপর্যায়ের। ইরান, আফগানিস্তান, মধ্য এশিয়া, দক্ষিণ এশিয়া ইত্যাদি অঞ্চলজুড়ে এর ব্যবহার দেখা যায়।

## আরও দেখুন
*মাওলানা
*শেখ
*আল্লামা
*মোল্লা
*হজরত
*উলামা

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসলামি সম্মানসূচক উপাধি
বিষয়শ্রেণী:আরবি শব্দ ও বাক্যাংশ
সাব্বির ইউনুসোভিচ ইউনুসোভ

**সাব্বির ইউনুসোভিচ ইউনুসোভ** () (মার্চ ১৮,১৯০৯, তাসখন্দ  &ndash; নভেম্বর ২৯, ১৯৯৫) একজন সোভিয়েত এবং উজবেক রসায়নবিদ। তিনি এলক্যালয়েড রসায়নে গবেষণার জন্য সুপরিচিত। এই কাজের স্বীকৃতিস্বরূপ তিনি ১৯৭১ সালে মেন্ডেলিফ স্বর্ণপদক লাভ করেন ১৯৫৬ সালে সাব্বির উজবেকিস্তানের বিজ্ঞান একাডেমীর অধীনে উদ্ভিজ্জ পদার্থের রসায়নের উপর ইনস্টিটিউট প্রতিষ্ঠা করেন। ১৯৫৮ সাল থেকে তার মৃত্যুর আগপর্যন্ত তিনি রুশ বিজ্ঞান একাডেমীর সদস্য ছিলেন। মৃত্যুর পরে তাকে তাসখন্দে সমাহিত করা হয়। 
## তথ্যসূত্র




বিষয়শ্রেণী:সোভিয়েত রসায়নবিদ
বিষয়শ্রেণী:১৯০৯-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:উজবেকিস্তানের বিজ্ঞানী
লাক্স-চ্যানেল আই সুপারস্টার

***লাক্স-চ্যানেল আই সুপারস্টার*** হচ্ছে চ্যানেল আইয়ে প্রচারিত একটি আপাতবাস্তব টেলিভিশন অনুষ্ঠান। এটি *অ্যামেরিকা'স নেক্সট টপ মডেল* এর আদলে নির্মিত। বিজয়ী সুপারস্টার পান "বাংলাদেশ ফেস অফ লাক্স" খেতাব, একটি ব্র্যান্ড নিউ গাড়ি, ১০ লাখ টাকা এবং অভিনয়ের সুযোগ। প্রথম রানার-আপ পান ৫ লাখ টাকা এবং দ্বিতীয় রানার-আপ পান ৩ লাখ টাকা। পুরস্কার প্রদান করা হয় চ্যানেল আই এবং ইউনিলিভার বাংলাদেশ লিমিটেডের পক্ষ থেকে।

## প্রক্রিয়া
লাক্স-চ্যানেল আই সুপারস্টার প্রতিযোগিতা শুরু হয় সাতটি বিভাগে রিজিওনাল অডিশনের মাধ্যমে। রিজিওনাল অডিশনে ইয়েস কার্ডপ্রাপ্তরা মূল পর্বে অংশ নেওয়ার সুযোগ পায়। এর প্রতিটি পর্ব শুরু হয় ৮-১০টি পর্ব থেকে এবং ২০ জন প্রতিযোগী কে সঙ্গে নিয়ে শুরু হয়। প্রত্যেক প্রতিযোগিকে তাদের সামগ্রিক চেহারায় চ্যালেঞ্জ অংশগ্রহণ , এবং যে সপ্তাহে এর ছবির পাতা থেকে সেরা শট সাপ্তাহিক গণ্য করা হয়; বিরল ক্ষেত্রে কোন বর্জন বিচার প্যানেলের দ্বারা দেওয়া হয় যদিও প্রতি সপ্তাহে একাধিক প্রতিযোগিতা, নির্মূল করা হয়. অনেক বড় ফ্যাশন ব্রান্ডের পরিচ্ছদ বা মেকআপ অংশীদার হিসাবে শো হয়।

## উপস্থাপক
* রুমানা মালিক মুনমুন

## বিচারক
*সাদিয়া ইসলাম মৌ
*আরিফিন শুভ
* তাহসান রহমান খান

## বিজয়ী ও রানার-আপদের তালিকা

## তথ্যসূত্র

## বহিঃসংযোগ
* অফিসিয়াল ওয়েবসাইট


বিষয়শ্রেণী:বাংলাদেশী টেলিভিশন কর্মসূচী
বিষয়শ্রেণী:বাংলাদেশী সঙ্গীতবিষয়ক টেলিভিশন অনুষ্ঠান
বিষয়শ্রেণী:বাংলাদেশী আপাতবাস্তব টেলিভিশন অনুষ্ঠান
বিষয়শ্রেণী:বাংলাদেশী বাংলা ভাষার টেলিভিশন কর্মসূচী
বিষয়শ্রেণী:চ্যানেল আইয়ের মৌলিক অনুষ্ঠান
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
মোচা-শির স্বর্ণমুখী

**মোচা-শির স্বর্ণমুখী** বা **কাঁটাবিশল্লা** () (বৈজ্ঞানিক নাম: ***Barleria lupulina***) হচ্ছে আকান্থাসি পরিবারের একটি উদ্ভিদ। এটি দক্ষিণ-পূর্ব এশিয়ায় দেখা যায়।

## বহিঃসংযোগ
*''Barleria lupulina'' Lindl., globinmed.com

বিষয়শ্রেণী:বারলেরিয়া
আন্দ্রেই আনিকিন

**আন্দ্রেই ভ্লাদিমিরোভিচ আনিকিন** () (৯ সেপ্টেম্বর, ১৯২৭ - ২৯ আগস্ট, ২০০১) হচ্ছেন একজন রুশ অর্থনীতিবিদ ও লেখক। তিনি মস্কো ইন্সটিটিউট অব ওয়ার্ল্ড ইকোনোমি এন্ড ইন্টারন্যাশনাল রিলেশনসের অধ্যাপক ছিলেন। তার আগ্রহ ছিল টাকার প্রবাহ (circulation of money), ব্যাংকিং, আন্তর্জাতিক অর্থ পদ্ধতি এবং মার্কিন অর্থনীতি বিষয়ে।

## জীবন
আনিকিন ১৯৪৯ সালে মস্কোর বিদেশ বাণিজ্য ইন্সটিটিউট থেকে স্নাতক শেষ করেন। ১৯৬৪ সালে তিনি অর্থনীতি বিষয়ে ডক্টরেট ডিগ্রি অর্জন করেন। তিনি বিজ্ঞান বিষয়ে লিখেছেন, এছাড়াও সায়েন্স ফিকশন এবং বিশ্বকোষে নিবন্ধ রচনা করেছেন, যেগুলো সোভিয়েত মহা বিশ্বকোষের তৃতীয় মুদ্রণে যুক্ত হয়েছে।

## পুস্তক
* অর্থশাস্ত্র বিকাশের ধারা, ().

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:রুশ অর্থনীতিবিদ
বিষয়শ্রেণী:রুশ লেখক
স্বামী বিবেকানন্দের জন্ম-সার্ধশতবর্ষ

স্বামী বিবেকানন্দ ছিলেন একজন ভারতীয় হিন্দু সন্ন্যাসী। তিনিই প্রথম ভারতীয় বেদান্ত ও যোগ দর্শন পাশ্চাত্যে প্রচার করেন। **স্বামী বিবেকানন্দের জন্ম-সার্ধশতবর্ষ** (১২ জানুয়ারি, ২০১৩) সারা ভারতে এবং বিশ্বের বিভিন্ন দেশে পালিত হয়। ভারতের যুবকল্যাণ ও ক্রীড়া মন্ত্রক ২০১৩ সালটিকে স্বামী বিবেকানন্দের সার্ধশতবর্ষ হিসেবে পালনের সিদ্ধান্ত নিয়েছিল। রামকৃষ্ণ মঠ, রামকৃষ্ণ মিশন, ভারত সরকার, ভারতের বিভিন্ন রাজ্য সরকার, বিভিন্ন শিক্ষা প্রতিষ্ঠান ও যুব গোষ্ঠী এই উপলক্ষে বছর-ব্যাপী অনুষ্ঠানের আয়োজন করেছিল। বাঙালি চিত্র পরিচালক উৎপল সিংহ সার্ধশতবর্ষে বিবেকানন্দের প্রতি শ্রদ্ধা জানাতে *[[দ্য লাইট: স্বামী বিবেকানন্দ]]* নামে একটি ছবি নির্মাণ করেন। ছবিটি ২০১৩ সালের ২৩ অগস্ট মুক্তি পেয়েছিল।

## সরকারি উদ্যোগ
*২০১১ সালে মালয়েশিয়া সরকার এই উপলক্ষে একটি পোস্টাল স্ট্যাম্প চালু করে।
*ভারতের যুবকল্যাণ ও ক্রীড়া মন্ত্রক ২০১৩ সালটিকে স্বামী বিবেকানন্দের জন্ম সার্ধশতবর্ষ হিসেবে পালনের সিদ্ধান্ত নেয়।
*ভারতের মানবসম্পদ উন্নয়ন মন্ত্রক এবং সেন্ট্রাল বোর্ড অফ সেকেন্ডারি এডুকেশন (সিবিএসই) স্বামী বিবেকানন্দের রচনাবলি ও আদর্শ বিদ্যালয়ের ছাত্রছাত্রীদের মধ্যে ছড়িয়ে দিতে সব স্কুলে তার জন্মবার্ষিকী পালনের নির্দেশ দেয়।
*২০১৩ সালের ১২ জানুয়ারি ভারত সরকার একটি পোস্টাল স্ট্যাম্প প্রকাশ করে।
*ভারতের রাষ্ট্রপতি প্রণব মুখোপাধ্যায় ২০১৩ সালের ১২ জানুয়ারি স্বামী বিবেকানন্দের জন্ম-সার্ধশতবর্ষ উপলক্ষে ১৫০ টাকা ও ৫ টাকার স্মারক মুদ্রা প্রকাশ করেন।

## রাজনৈতিক দলগুলির উদ্যোগ
কর্ণাটক রাজ্যের দক্ষিণ কন্নড় জেলার রাজনৈতিক দলগুলি স্বামী বিবেকানন্দের স্মরণে জেলাসদরের বিভিন্ন অনুষ্ঠানের আয়োজন করেছিল। তামিলনাড়ুর মুখ্যমন্ত্রী জয়ললিতা বলেন, তার জীবনে স্বামী বিবেকানন্দের জীবনী ও বাণী এক বিরাট অনুপ্রেরণার ক্কাজ করে। তিনি বিবেকানন্দকে তার "রাজনৈতিক গুরু" বলে উল্লেখ করেন বং তামিলনাড়ুর বিবেকানন্দ সংস্কৃতি কেন্দ্রের জন্য  অনুদান দেন।

## ২০১২ বিশ্ব ধর্ম সম্মেলন
২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।

এই অনুষ্ঠানের প্রাতিষ্ঠানিক ওয়েবসাইটে লেখা হয়– 
The event commemorates the 150th birth anniversary of India’s visionary monk, Swami Vivekananda, who addressed the Parliament of World’s Religions in Chicago in September 1893, passionately calling for both tolerance and universal acceptance as a path to eliminate the evils of sectarianism, bigotry and fanaticism and engage all the world’s religious and spiritual community leaders in efforts to forge a new global civil society.

## জনপ্রিয় গণমাধ্যমে
স্বামী বিবেকানন্দের জন্ম-সার্ধশতবর্ষ উপলক্ষে বাঙালি চিত্র পরিচালক উৎপল সিংহ *[[দ্য লাইট: স্বামী বিবেকানন্দ]]* নামে একটি চলচ্চিত্র নির্মাণ করেন।

পশ্চিমবঙ্গের থিয়েটার গ্রুপ লোককৃষ্টি *[[বিলে]]* নামে একটি নাটক মঞ্চস্থ করে স্বামী বিবেকানন্দের জন্ম-সার্ধশতবর্ষ উপলক্ষে। বাঙালি অভিনেতা দেবশঙ্কর হালদার এই নাটকে স্বামী বিবেকানন্দের চরিত্রে অভিনয় করেন।

## তথ্যসূত্র

বিষয়শ্রেণী:স্বামী বিবেকানন্দ
বিষয়শ্রেণী:বার্ষিকী
বিষয়শ্রেণী:স্বামী বিবেকানন্দের স্মারক
রতারদাম

**রতারদাম** ( ) বা **রটারড্যাম** ( , ;) উত্তর-পশ্চিম ইউরোপের রাষ্ট্র নেদারল্যান্ডসের দ্বিতীয় বৃহত্তম শহর (আমস্টারডামের পরেই)। এটি ইউরোপের বৃহত্তম  ও বিশ্বের তৃতীয় বৃহত্তম সমুদ্রবন্দর। ২০১৪ সালের ১লা জানুয়ারি পর্যন্ত হিসেব অনুযায়ী এই শহরের লোকসংখ্যা ৬ লক্ষ ১৮ হাজার ২৬১ জন। অবশ্য বৃহত্তর রটার্ডাম শহরের লোকসংখ্যা প্রায় ১২ লক্ষ (২০০৬)। নেদারল্যান্ডসের দক্ষিণ হল্যান্ড প্রদেশে, উত্তর সাগরের তীরে, রাইন নদীর মোহনায় অবস্থিত এই বন্দর শহরকে প্রায়শই "ইউরোপের প্রবেশদ্বার" নামে অভিহিত করা হয়ে থাকে।

## তথ্যসূত্র

## বহিঃসংযোগ

*Rotterdam
*Rotterdam Tourism Board

বিষয়শ্রেণী:রটার্ডাম
বিষয়শ্রেণী:নেদারল্যান্ডসের শহর
বিষয়শ্রেণী:দক্ষিণ হল্যান্ডের জনসংখ্যা অধ্যুষিত এলাকা
বিষয়শ্রেণী:নেদারল্যান্ডসের বন্দর
বিষয়শ্রেণী:উত্তর সাগরের বন্দর
বগলামুখী

**বগলামুখী** বা **বগলা** (দেবনাগরী: बगलामुखी) হলেন হিন্দু দশমহাবিদ্যা দেবমণ্ডলীর অন্তর্গত অন্যতম দেবী। তিনি ভক্তের মানসিক ভ্রান্তি নাশের (অথবা শত্রু নাশের) দেবী। তাঁর অস্ত্র মুগুর। উত্তর ভারতে তিনি পীতাম্বরী নামেও পরিচিত। দেবী বগলার ১০৮ নাম রয়েছে (কেউ কেউ দেবীর ১১০৮ টি নাম আছে বলে।)

## মূর্তিতত্ত্ব
"বগলামুখী" শব্দটি "বগলা" (অর্থাৎ, ধরা) এবং "মুখ" শব্দদুটি থেকে উৎপন্ন। এই শব্দটির অর্থ যিনি যাঁর মুখ কোনো কিছুর নিয়ন্ত্রণ নিজের হাতে তুলে নিতে সমর্থ। অন্য একটি অর্থে, যিনি মুখ তুলে ধরেছেন।

বগলামুখীর দ্বিভূজা মূর্তি পূজার প্রচলনই বেশি। এই মূর্তিটিকে সৌম্য মূর্তি ধরা হয়। এই মূর্তিতে তাঁর ডান হাতে থাকে গদা। এই গদা দিয়ে তিনি শত্রুকে প্রহার করেন। অন্যদিকে বাঁহাতে শত্রুর জিভটি টেনে ধরে থাকেন। এই মূর্তিটিকে অনেক সময় "স্তম্ভন" (শত্রুকে নিস্তব্ধ করে দিয়ে তাকে শক্তিহীন করা) প্রদর্শন হিসেবে ধরা হয়। এই বর লাভের জন্য ভক্তেরা তাঁর পূজা করে থাকে। অন্যান্য মহাবিদ্যাদেরও এই শক্তি আছে বলে ধরা হয়।

বগলামুখীকে" "পীতাম্বরা দেবী" বা "ব্রহ্মাস্ত্র-রূপিণী"ও বলা হয়। তিনি একটি গুণকে বিপরীত গুণে পরিবর্তন করে পারেন বলে হিন্দুরা বিশ্বাস করেন। যেমন, তিনি বাক্যকে নিঃস্তব্ধতায়, জ্ঞানকে অজ্ঞানে, শক্তিকে শক্তিহীনতায়, পরাজয়কে জয়ে পরিবর্তন করেন।

## কিংবদন্তি
থাম্ব|বগলামুখী মন্দির, কলকাতা

বগলামুখী দেবী সম্পর্কে একটি গল্প প্রচলিত আছে : সত্যযুগে 
একসময় পৃথিবীতে একটি ভয়ংকর ঝড় হয়। এই ঝড়ে যখন সকল সৃষ্টি ধ্বংসের সম্মুখীন হয়, তখন সকল দেবতা সৌরাষ্ট্র অঞ্চলে একত্রিত হন। সেই সময় দেবী বগলামুখী হরিদ্রা সরোবর থেকে উৎপন্ন হয়ে দেবতাদের স্তবে সন্তুষ্ট হয়ে সেই ঝড় থামিয়ে দেন। ভারতের মধ্যপ্রদেশ রাজ্যের দাতিয়া অঞ্চলের পীতাম্বরা পীঠমে হরিদ্রা সরোবরের অনুরূপ একটি হ্রদ রয়েছে।

## পূজা

ভারতের অসম রাজ্যের গুয়াহাটিতে অবস্থিত কামাখ্যা মন্দির তন্ত্রবিদ্যার কেন্দ্রস্থল। এখানে দশমহাবিদ্যার মন্দির আছে। এই মন্দিরের কয়েক মাইল দূরেই বগলামুখী মন্দিরের অবস্থান। উত্তর ভারতের হিমাচল প্রদেশ রাজ্যের বাণখণ্ডীতে, মধ্যভারতের মধ্যপ্রদেশ রাজ্যের আগর মালব জেলার নলখেদা ও দাতিয়ার পীতাম্বরা পীঠে এবং দক্ষিণ ভারতের তামিল নাড়ু রাজ্যের তিরুনেলভেলি জেলার পাপানকুলাম জেলার কল্লাইদাইকুরিচিতে এবং পশ্চিমবঙ্গের কলকাতাতেও বগলামুখীর মন্দির আছে। কলকাতার বরাহনগর অঞ্চলস্থিত বিটি রোডের কাছেই টবিন রোডে, মা বগলামুখী দেবীর একটি সুন্দর মন্দির আছে‌।।

## আরও দেখুন
*মহাবিদ্যা

## পাদটীকা

## গ্রন্থপঞ্জি
* 
*
*  

## বহিঃসংযোগ

বিষয়শ্রেণী:হিন্দু দেবী
বিষয়শ্রেণী:পার্বতীর রূপভেদ
বিষয়শ্রেণী:দশমহাবিদ্যা
বিষয়শ্রেণী:পার্বতীর রূপ
ঢাকা অনুশীলন সমিতি

**ঢাকা অনুশীলন সমিতি** ছিল অনুশীলন সমিতির একটি শাখা। এটি তদনীন্তন পূর্ববঙ্গ ও আসাম প্রদেশের রাজধানী ঢাকা শহরে ১৯০৫ সালের নভেম্বর মাসে প্রতিষ্ঠিত হয়। পুলিনবিহারী দাশের নেতৃত্বে আশি জন সদস্য নিয়ে এই দল প্রতিষ্ঠিত হয়। এর পর পূর্ববঙ্গ প্রদেশে অতি দ্রুত ৫০০ শাখা স্থাপন করে ঢাকা অনুশীলন সমিতি। এই দলের প্রধান কার্যালয় ছিল ঢাকা শহরেই। পূর্ববঙ্গের বিভিন্ন ছোটো ছোটো বিপ্লবী দলকে গ্রাস করে এই দল অচিরেই কলকাতার মূল সংস্থাটিকে ছাপিয়ে যায়। ঢাকা অনুশীলন সমিতির শাখা স্থাপিত হয় যশোর, খুলনা, ফরিদপুর, রাজনগর, রাজেন্দ্রপুর, মোহনপুর, বরভালি, বাখরগঞ্জ ও অন্যান্য অঞ্চলে। এই দলের সদস্য সংখ্যা ছিল ১৫,০০০ থেকে ২০,০০০-এর মতো। পরবর্তী দুই বছরের মধ্যে ঢাকা অনুশীলন সমিতি অহিংস অন্দোলনের বদলে সহিংস স্বাধীনতা আন্দোলন শুরু করে। পরে অরবিন্দ ঘোষের সঙ্গে মতবিরোধের জন্য এই দল ভেঙে যুগান্তর দল গঠিত হয়। যুগান্তর দলের কার্যকলাপ ঢাকা অনুশীলন সমিতি যথেষ্ট মনে করেনি। এই দল একাধিক রাজনৈতিক হত্যাকাণ্ড ঘটিয়েছিল। তার মধ্যে সবচেয়ে গুরুত্বপূর্ণ ছিল ডি. সি. অ্যালানের হত্যাকাণ্ড। ১৯১৩ সালে বরিশাল ষড়যন্ত্র মামলায় পুলিনবিহারী দাশ গ্রেফতার হওয়ার পর এই দলের কার্যকলাপ কিছুটা স্তিমিত হয়ে পড়ে। প্রথম বিশ্বযুদ্ধের সময় এই দল জার্মান ষড়যন্ত্রের ঘটনায় অংশ নেবে না বলে স্থির করে। যুদ্ধের পর এই দল সহিংস আন্দোলন চালিয়ে যায়। এই দলের কোনো কোনো সদস্য অন্য বিপ্লবী দল গঠন করেন।

## পাদটীকা

## গ্রন্থপঞ্জী
*
*.

বিষয়শ্রেণী:অনুশীলন সমিতি
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:ভারতের আঞ্চলিক ইতিহাস
ইন্দ্রপ্রস্থ ইনস্টিটিউট অব ইনফর্মেশন টেকনোলজি

**ইন্দ্রপ্রস্থ ইনস্টিটিউট তথ্য প্রযুক্তি** ভারতের একটি স্বশাসিত বিশ্ববিদ্যালয়।

## তথ্যসূত্র

বিষয়শ্রেণী:দিল্লির বিশ্ববিদ্যালয়
বিষয়শ্রেণী:২০০৮-এ দিল্লিতে প্রতিষ্ঠিত
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:দিল্লির বিশ্ববিদ্যালয় ও কলেজ
তারকনাথ মন্দির

**তারকনাথ মন্দির** বা **তারকেশ্বর মন্দির** ভারতের পশ্চিমবঙ্গ রাজ্যের হুগলি জেলার তারকেশ্বর শহরের একটি হিন্দু মন্দির। এটি হিন্দু দেবতা শিবের উদ্দেশ্যে নিবেদিত। এই মন্দিরে শিবকে "তারকনাথ" নামে পূজা করা হয়। ১৭২৯ সালে নির্মিত এই মন্দিরটি একটি আটচালা মন্দির। মন্দিরের সামনে একটি নাটমন্দির আছে। মন্দিরের কাছে কালী ও লক্ষ্মী-নারায়ণের মন্দির আছে। শিবমন্দিরের উত্তর দিকে দুধপুকুর নামে একটি পুকুর আছে। বলা হয়ে থাকে, এই পুকুরে ডুব দিয়ে স্নান করলে যাবতীয় মনস্কামনা পূর্ণ হয়। রামকৃষ্ণ পরমহংসের পত্নী তথা বিশিষ্ট হিন্দু ধর্মগুরু সারদা দেবী একাধিকবার এই মন্দিরে পূজা দিতে এসেছিলেন।

বাবা তারকনাথ বাবা তারকেশ্বর বা বাবা তারকেশ্বরনাথ নামেও পরিচিত। তিনি ভগবান শিবের একটি হিংস্র (উগ্র) রূপ, যিনি সমুদ্র-মন্থনের সময় হলাহল (বিষ) পান করেছিলেন। তারকেশ্বরনাথ ভগবতী তারার স্বামী। তার শিবলিঙ্গও তারাপীঠ থেকে কয়েক কিলোমিটার দূরে বাংলায় অবস্থিত।

## কিংবদন্তি
কিংবদন্তি অনুসারে, রাজা ভরমল্ল তারকেশ্বরের কাছে জঙ্গলে একটি শিবলিঙ্গের স্বপ্ন দেখেন। এরপর তিনি এই স্বয়ম্ভু লিঙ্গটি খুঁজে বের করেন। ১৭২৯ সালে "বাবা তারকনাথ" নামে পরিচিত এই লিঙ্গের উপর আধুনিক মন্দিরটি গড়ে ওঠে।

## উৎসব
সারাবছরই এই মন্দিরে তীর্থযাত্রীরা আসেন। বিশেষত সোমবারে এই মন্দিরে বেশি তীর্থযাত্রী সমাগম হয়। ফাল্গুন মাসে (ফেব্রুয়ারি-মার্চ) শিবরাত্রি ও চৈত্র মাসে (মধ্য এপ্রিল) গাজন উৎসবে প্রচুর তীর্থযাত্রী তারকেশ্বরে আসেন। শ্রাবণ মাস (জুলাই-অগস্ট) শৈবদের কাছে বিশেষ পবিত্র মাস। এই মাসের সোমবারগুলিতেও তারকেশ্বরে প্রচুর তীর্থযাত্রী আসেন।

মহাশিবরাত্রি ও চৈত্র সংক্রান্তিতে তারকেশ্বর মন্দিরে বিশেষ উৎসব হয়। প্রতি সোমবার হয় বিশেষ পূজা। তবে শ্রাবণের সোমবারগুলিতে তারকনাথকে গঙ্গোদকে স্নান করানোর উদ্দেশ্যে লক্ষাধিক মানুষের সমাগম ঘটে।

## তথ্যসূত্র

## বহিঃসংযোগ

* তারকনাথ মন্দির উইকিম্যাপিয়া

বিষয়শ্রেণী:হুগলি জেলার হিন্দু মন্দির
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:শিব মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:পশ্চিমবঙ্গের শিব মন্দির
বিষয়শ্রেণী:হুগলি জেলার দর্শনীয় স্থান
স্বামী বিবেকানন্দ আন্তর্জাতিক বিমানবন্দর

**স্বামী বিবেকানন্দ আন্তর্জাতিক বিমানবন্দর**  (আগেকার নাম **মানা বিমানবন্দর**) হল ভারতের ছত্তীসগঢ় রাজ্যের প্রধান বিমানবন্দর। এই বিমানবন্দরটি রায়পুর শহরের  দক্ষিণে এবং রায়পুর ও রাজ্যের নতুন রাজধানী নতুন রায়পুর শহরের মাঝামাঝি জায়গায় অবস্থিত। ২০০৬ সালে এই বিমানবন্দরের যাত্রী পরিবহনের হার ৮২% বৃদ্ধি পায় (সেই বছরের বৃহত্তম হার)। স্বামী বিবেকানন্দ আন্তর্জাতিক বিমানন্দর হল ভারতের বিমানবন্দর প্রাধিকরণ কর্তৃক আধুনিকীকৃত ভারতের ৩৫টি নন-মেট্রো বিমানবন্দরের একটি।

২০১২ সালের ২৪ জানুয়ারি ভারতের কেন্দ্রীয় ক্যাবিনেট ছত্তীসগঢ় রাজ্য সরকারের প্রস্তাব অনুসারে এই বিমানবন্দরের নাম বিখ্যাত হিন্দু সন্ন্যাসী, দার্শনিক ও লেখক, স্বামী বিবেকানন্দের নামে রাখেন। উল্লেখ্য, স্বামী বিবেকানন্দ ছেলেবেলায় দুই বছর রায়পুরে কাটিয়েছিলেন। এয়ার ইন্ডিয়া, ভিস্তারা ও ইন্ডিগো এই বিমানবন্দর ব্যবহার করে থাকে। এই বিমানবন্দরটি ভারতের প্রমুখ শহরগুলি যেমন দিল্লি, মুম্বাই, কলকাতা, চেন্নাই, হায়দরাবাদ, বেঙ্গালুরু, ইন্দোর, আহমেদাবাদ, এলাহাবাদ, জগদলপুর, ঝারসুগুদা ইত্যাদি শহরগুলির সঙ্গে বিমানে যুক্ত।  ছত্তীসগঢ় এয়ার লিঙ্কের এয়ার ট্যাক্সি পরিষেবাগুলিও এখান থেকে ছত্তীসগঢ় শহরের অন্যান্য শহরে বিমান পরিষেবা দেয়।

## পাদটীকা

## বহিঃসংযোগ

*Raipur Airport at AAI
*

বিষয়শ্রেণী:ছত্তিসগড়ের বিমানবন্দর
বিষয়শ্রেণী:স্বামী বিবেকানন্দ
বিষয়শ্রেণী:স্বামী বিবেকানন্দের স্মারক
জয় হিন্দ

**জয় হিন্দ** () হল ভারতে প্রচলিত একটি অভিবাদন-বাক্য, শ্লোগান ও রণহুঙ্কার। এটি ভারতের (যা "হিন্দ" নামেও পরিচিত) প্রতি দেশপ্রেম প্রদর্শনের জন্য ভাষণ ও বাক্যালাপের মধ্যে ব্যবহৃত হয়। এই শব্দটির অর্থ "ভারতের জয় হোক" বা "ভারত দীর্ঘজীবী হোক"। আজাদ হিন্দ ফৌজের মেজর আবিদ হাসান সাফরানি *জয় হিন্দুস্তান কি* (অর্থাৎ, "ভারতের জয় হোক") শ্লোগানটি ছোটো করে "জয় হিন্দ" শ্লোগানটি চালু করেছিলেন।

জয় হিন্দ পোস্টমার্ক ছিল স্বাধীন ভারতের প্রথম স্মারক পোস্টমার্ক। এটি ভারতের স্বাধীনতা অর্জনের দিন ১৯৪৭ সালের ১৫ আগস্ট ইস্যু করা হয়।

## জনপ্রিয় সংস্কৃতিতে

ভারতীয় জাতীয়তাবাদী নেতা সুভাষচন্দ্র বসুর ("নেতাজি") অনুগামী তথা মধ্যভারতের গোয়ালিয়র শহরের অধিবাসী রামচন্দ্র মোরেশ্বর করকরে *জয় হিন্দ* নামে একটি রাজনৈতিক নাটক রচনা করেছিলেন। তিনি হিন্দিতে *জয় হিন্দ* নামে একটি বইও লিখেছিলেন। রামচন্দ্র করকরে পরবর্তীকালে মধ্যভারত প্রদেশের কংগ্রেস সভাপতি হন। তিনি চন্দ্রশেখর আজাদের সঙ্গে ভারতের স্বাধীনতা আন্দোলনে অংশ নিয়েছিলেন।

আকাশবাণীর সম্প্রচার শেষে বেতার-ঘোষক "জয় হিন্দ" উচ্চারণ করেন। ১৯৬৩ সালে লতা মঙ্গেশকরের গাওয়া "আয়ে মেরে ওয়াতন কে লোগো" গানটিতে "জয় হিন্দ" শব্দটি আছে। *জয় হিন্দ* (১৯৯৯) নামে একটি হিন্দি চলচ্চিত্রও বানানো হয়েছে, যার পরিচালক পরিচালক মনোজ কুমার. কমেডি শো *[[জয় হিন্দ!]]* (২০০৯) এই শ্লোগানের নামানুসারে। মুম্বই শহরের জয় হিন্দ কলেজ ইত্যাদি অনেক প্রতিষ্ঠান এই শ্লোগানের নামানুসারে স্থাপিত হয়েছে। গুজরাটি সংবাদপত্র *[[জয় হিন্দ (সংবাদপত্র)|জয় হিন্দ]]* ও টেলিভিশন চ্যানেল *[[জয় হিন্দ টিভি]]* এই শ্লোগানের নামানুসারে।

১৯৪৭ সালে রানি এলিজাবেথ ও প্রিন্স ফিলিপের বিবাহ অনুষ্ঠানে  মহাত্মা গান্ধী  "জয় হিন্দ" কথাটি খোদিত নিজে হাতে চরকায় কাটা একটুকরো কাপড় উপহার পাঠান।

## আরও দেখুন
* হিন্দুস্তান জিন্দাবাদ
* জয় বাংলা
* জয় মহারাষ্ট্র

## পাদটীকা

বিষয়শ্রেণী:ভারতের জাতীয় চিহ্ন
বিষয়শ্রেণী:আজাদ হিন্দ ফৌজ
বিষয়শ্রেণী:ভারতের স্বাধীনতা আন্দোলন
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
বিষয়শ্রেণী:ভারতের স্লোগান
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:ভারতীয় রাজনৈতিক স্লোগান
নেতাজি ভবন

[thumb|right|200px|নেতাজি ভবন, [কলকাতা]]
**নেতাজি ভবন** হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি স্মারক ভবন ও গবেষণা কেন্দ্র। এখানে ভারতীয় জাতীয়তাবাদী নেতা সুভাষচন্দ্র বসুর ("নেতাজি") জীবন ও কর্ম নিয়ে গবেষণা চলে। ১৯০৯ সালে সুভাষচন্দ্রের বাবা জানকীনাথ বসু এই বাড়িটি তৈরি করেছিলেন। বর্তমানে নেতাজি রিসার্চ ব্যুরো এই বাড়িটির মালিক। এখানে একটি জাদুঘর, মহাফেজখানা এবং একটি গ্রন্থাগার রয়ছে। সুভাষচন্দ্র বসুর ভাইপো শিশিরকুমার বসুর পুত্র সুগত বসু ও তার মা কৃষ্ণা বসু নেতাজি রিসার্চ ব্যুরো পরিচালনা করেন। দক্ষিণ কলকাতার ভবানীপুর অঞ্চলে লালা লাজপত রায় রোডে এই বাড়িটি অবস্থিত। ভবানীপুর অঞ্চলের কলকাতা মেট্রো স্টেশনটির নাম এই বাড়ির নামানুসারে "নেতাজি ভবন মেট্রো স্টেশন" রাখা হয়েছে।

১৯৪১ সালে ব্রিটিশ সরকার-কর্তৃক গৃহবন্দী থাকার সময় সুভাষচন্দ্র বসু এই বাড়ি থেকেই বার্লিনে পালিয়ে যান। এরপর তিনি  (জার্মান ইউ-বোট ইউ-১৮০ এবং জাপানী সাবমেরিন আই-২৯ এ)  জাপান-অধিকৃত দক্ষিণ-পূর্ব এশিয়ায় এসে আজাদ হিন্দ ফৌজ গঠন করেন এবং জাপান সাম্রাজ্য সেনাবাহিনীর সঙ্গে ব্রিটিশ সরকারের সেনাবাহিনীর বিরুদ্ধে যুদ্ধ শুরু করেন। 
thumb|নেতাজি ভবন

thumb|নেতাজি ভবন
দ্বিতীয় বিশ্বযুদ্ধের পর মোহনদাস করমচাঁদ গান্ধী ও জওহরলাল নেহেরু নেতাজি ভবন পরিদর্শনে এসেছিলেন। ২০০৭ সালে জাপানের প্রধানমন্ত্রী শিনজো আবে এই ভবন পরিদর্শন করেন।

নেতাজি ভবন জাদুঘরটি প্রতিষ্ঠিত হয় ১৯৫৭ সালে। এই ভবনের জাদুঘরে সুভাষচন্দ্র বসুর পায়ের ছাপ রাখা আছে।

thumb|নেতাজি ভবন
thumb|নেতাজি ভবন
thumb|নেতাজি ভবন

## পাদটীকা

## বহিঃসংযোগ
* নেতাজি গবেষণা ব্যুরো

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার জাদুঘর
বিষয়শ্রেণী:কলকাতার ভবন ও স্থাপনা
বিষয়শ্রেণী:সুভাষচন্দ্র বসুর স্মারক
বিষয়শ্রেণী:১৯৫৭-এ প্রতিষ্ঠিত জাদুঘর
বিষয়শ্রেণী:কলকাতার স্মৃতিস্তম্ভ ও স্মারক
বিষয়শ্রেণী:ভারতের জীবনীমূলক জাদুঘর
প্রগতি প্রকাশন

**প্রগতি প্রকাশন** () ছিল ১৯৩১ সালে প্রতিষ্ঠিত একটি মস্কো-ভিত্তিক সোভিয়েত প্রকাশন। এটি বিখ্যাত ছিল মার্কসবাদ-লেনিনবাদের নানা বিষয়ে বিভিন্ন ভাষায় প্রকাশিত বইয়ের জন্য।

প্রগতি প্রকাশন বিশেষভাবে "সোভিয়েত ইউনিয়নের সংক্ষিপ্ত ইতিহাস" এবং সামাজিক-রাজনৈতিক জ্ঞানের অ-আ-ক-খ সিরিজ বইগুলোর জন্য বিখ্যাত ছিল। সামাজিক-রাজনৈতিক জ্ঞানের অ-আ-ক-খ সিরিজের বইগুলোর নাম হতো *দর্শন কী*, *অর্থশাস্ত্র কী*, *শ্রম কী* ইত্যাদি ধরনের। এই প্রকাশন আরও প্রকাশ করেছিল বিদেশি ভাষার পাঠকদের জন্য অনেক বিজ্ঞান, শিল্প, সাহিত্য, রাজনীতি, শিশুতোষ,  ধ্রুপদী বইসমূহ।

এই প্রকাশনের একটি সাধারণ বৈশিষ্ট্য ছিল যে সমস্ত বইয়ের শেষে "পাঠকদের প্রতি" একটি অনুরোধ থাকত। সেই অনুরোধে মতামত ও পরামর্শ চাওয়া হত। ভাষাটি ছিল এরকম:

## আরও দেখুন

* Lawrence and Wishart

## তথ্যসূত্র

বিষয়শ্রেণী:রাজনৈতিক বইয়ের প্রকাশন
বিষয়শ্রেণী:সোভিয়েত ইউনিয়নের বই প্রকাশন
বিষয়শ্রেণী:রাশিয়ার প্রকাশন
বিষয়শ্রেণী:১৯৩১-এ প্রতিষ্ঠিত
বিষয়শ্রেণী:১৯৩১-এ প্রতিষ্ঠিত প্রকাশনী
বিষয়শ্রেণী:রাশিয়ার প্রকাশনী

বিষয়শ্রেণী:মস্কো ভিত্তিক কোম্পানি